google/wiki40b huggingface dataset:
Boney M.

Formovanie skupiny

Frank Farian (Franz Reuther) bol pôvodne nie veľmi uspešným spevákom nemeckých šlágrov. Chcel ale u svojho hudobného vydavateľa nahrať niekoľko černošských melódií. V decembri 1974 štúdiu vyrobil prvú nahrávku s názvom „Baby Do You Wanna Bump?“, ktorý bol vlastne iba monotónnou melódiou, pri ktorej sa neustále opakoval hlbokým hlasom spievaný refrén „Baby Do You Wanna Bump?“ sprevádzaný ženským falzetom, ktorý spieval to isté. Skladba potom vyšla pod hlavičkou Boney M. Frank v tom čase pozeral austrálsky detektívny seriál, v ktorom mala hlavná postava meno Boney. Toto meno sa mu zdalo ako dobrý nápad pre názov skupiny a pridal k nemu M.. 
Prekvapením bolo, že skladba začala mať po rozpačitom štarte úspech v Holandsku a Belgicku. Farian sa v tom čase rozhodol, že by bolo dobré vytvoriť nejakú zostavu, ktorá by s jeho piesňami vystupovala v televíznych programoch, a tak cez sprostredkovateľskú agentúru (Katja Wolfe) dal dokopy modelku Maizie Williams (pôvodom z ostrova Montserrat) a jej jamajskú priateľku. K nim na prvé vystúpenia pridali tanečníka menom Mike.
Počas roku 1975 s nimi chvíľu vystupovala tanečnica menom Nathalie, ktorú skoro vystriedala Claudja Barry. Maizie priviedla exotického tanečníka z Aruby menom Bobby Farrell.
Speváčka Marcia Barrett (z Jamajky) sa pridala ku skupine vo februári 1976, po tom ako začala byť Claudia Barry otrávená z neustáleho otvárania úst počas plejbekov a rozhodla sa pre sólovú spevácku kariéru. Nakoniec sa ešte k skupine Boney M. pridala bývalá členka formácie Les Humphries Singers, vtedy nezamestnaná speváčka Liz Mitchell.
Saint-Martin-de-Bavel

Polohopis

Saint-Martin-de-Bavel má rozlohu 8,5 km². Najvyšší bod je položený 442 m n. m. a najnižší bod 249 m n. m.

Obyvateľstvo

Saint-Martin-de-Bavel má 449 obyvateľov (2009).
Graf vývoja obyvateľstva:
Zdroje: INSEE
Vladimír Neff

Život

Neff sa narodil v Prahe, kde taktiež vychodil elitnú obecnú školu. Pochádzal z bohatej podnikateľskej rodiny, život obchodníka však vymenil za umeleckú dráhu. Medzi rokmi 1921 a 1925 navštevoval reálne gymnázium v Truhlářskej ulici a potom až do roku 1928 obchodnú akadémiu v Ženeve.
Po štúdiu pracoval v sklade porcelánu vo Viedni, a ako dobrovoľník v obchodnom dome v Brémach. Od roku 1935 pracoval ako cudzojazyčný lektor v pražskom nakladateľstve Melantrich, ale už od roku 1939 sa živil ako spisovateľ z povolania. Roku 1977 podpísal Antichartu.

Tvorba

Jeho prvé literárne počiny sa datujú už do druhé polovice 30. rokov, predovšetkým sú to detektívne paródie a čiastočne politická satira. Za okupácie ho potom zamestnávala predovšetkým práca na popularizačno-vedeckom slovníku dejín filozofie Filosofický slovník pro samouky neboli Antigorgias, ktorý potom vyšiel tesne pred komunistickým prevratom roku 1948. Prvý výrazný úspech u verejnosti zaznamenal psychologickým románom Třináctá komnata z r. 1944 a následne novelou Marie a zahradník. 
Jeho vrcholnými dielami potom sú historické romány, predovšetkým pentalógia Sňatky z rozumu, Císařské fialky, Zlá krev, Veselá vdova, Královský vozataj a trilógia Královny nemají nohy, Prsten Borgiů a Krásná čarodějka. 
Neff taktiež prekladal, a to z francúzštiny, nemčiny a ruštiny. Písal zároveň filmové scenáre (napr. Tajemství krve).
Ivan Gundulić

Životopis

Celý jeho život je úzko spojený s dejinami nezávislej Dubrovníckej republiky. Narodil sa v rodine dubrovnického patricija Francesca Gundulića, senátora a diplomata, bývalého vyslanca v Carihrade a člena rady republiky. Dostal výborné vzdelanie. Vyštudoval filozofiu, rímske a všeobecné právo. Po ukončení zastával rôzne funkcie vo verejných úradoch republiky. V devätnástich rokoch sa stal členom Veliko Vijece (Veľkej rady). Dvakrát, v rokoch 1615 a 1619 zastával prechodne funkciu kneza (komisára alebo správcu) Konavle, oblasti na juhovýchode mesta. 
V roku 1619 sa oženil s Nicoliou Sorokočević († 1644) s ktorou mal troch synov: Franjo (Francesco)(* 1630 - † 1700), Šiško (Žigmund) (* 1632 - † 1684) a Mato (Matheo)(* 1636 - † 1684) Od roku 1621 až do svojej smrti zastával rôzne funkcie v správe mesta: v roku 1636 sa stal senátorom, v roku 1637 sudcom, v roku 1638 členom Malej rady (Malo Vijece). Jeho úspešnú kariéru ukončila smrť.

Práca

Zo začiatku písal, alebo prekladal z taliančiny mytologické divadelné hry v tom čase obľúbené v dubrovníckych divadelných krúžkoch. Z nich sa celé zachovali iba dve (Ariadna, Unesená Prozerpína), ďalšie dve sa zachovali iba v zlomkoch (Diana, Armida) a šesť hier je známych iba podľa svojich názvov, ako ich autor zaznačil v úvode k svojmu prekladu Dávidových žalmov (1621). Neskôr tieto diela mladosti sám zavrhol a zložil lyricko-reflexívny epos v troch častiach (tzv. plačoch), ktorý vyšiel pod názvom Slzy márnotratného syna. Toto dielo je skvostom dubrovníckej barokovej literatúry. Námet na alegorickú pastiersku hru v troch dejstvách Dubravka (1628) čerpal z vtedajšej súčasnosti. Základom hry bola tradičná domáca slávnosť, pri ktorej bolo zvykom zasnubovať najkrajšie dievča s najkrajším mládencom. Ľúbostné motívy však zostávali v úzadí a do popredia sa dostávali reflexie o súčasnom politickom a spoločenskom živote Dubrovníka vrcholiace v nádhernej hymne na "krásnu, drahú a sladkú slobodu". Idea slobody a umelecké spracovanie hry získali Gundulićovi veľkú popularitu. 
Popredné miesto v rámci európskej literatúry mu zabezpečil rozsiahly historicko romantický epos Osman (v 20 spevoch). Gundulićovo dielo sa delí na dve časti, autor ho však nestihol dokončiť, chýbajú v ňom dva spevy (14. a 15.). Neskorší básnici sa pokúšali nahradiť tieto spevy. Najlepšie sa to podarilo až v období chorvátskeho národného obrodenia básnikovi Ivanovi Mažuranićovi. S jeho doplnením vyšiel epos Osman po prvýkrát tlačou (1844) (pred tým sa šíril iba v odpisoch). Osman bol bezprostrednou reakciou na súčasnú politickú situáciu, ktorá po víťazstve Poliakov nad Turkami a po smrti tureckého sultána živila v podmanených slovanských národoch nádeje na rozpad tureckého panstva a na vymanenie sa spod jeho nadvlády.
Gundulićovým dielom preniká horúca oslava slobody, slovanské povedomie a pevná viera v osloboditeľské poslanie Slovanov. Celé jeho dielo vyniká lyrickou hĺbkou ako aj ideovou náplňou, ktorej podstatu tvorí hlásanie slobody, kritika súčasnej spoločnosti a myšlienka slovanského uvedomovania.
Gibson SG

História

V roku 1960 sa predaj gitár Les Paul výrazne znížil, a preto bol tento model v roku 1961 prepracovaný, telo bolo zúžené a dva ostré výkroje, umožnili ľahší prístup ku vrchným pražcom. Krk bol o niečo ťažší, telo už nebolo klenuté, ale ploché a z jedného kusu dreva. Pripojenie krku sa posunulo o tri pražce. Firma Gibson chcela tiež konkurovať obľúbenému modelu gitary Stratocaster. Novo navrhnutý model (stále nesúci označenie LP) bol obľúbený, ale Les Paul, ktorého meno bolo použité z minulej verzie, s jeho použitím nesúhlasil, nová podoba sa mu nepáčila. Gibson model premenoval na "SG" (solid guitar). Les Paulovo meno bolo z gitár odstránené už v roku 1961, ale plastový nápis "Les Paul" (medzi snímačom a hmatníkom) bol naďalej na gitary montovaný až do roku 1963.

Modely a varianty

Pred jeho prvým uvedením v roku 1961, sa objavilo množstvo modelov nesúcich názov "SG". Okrem SG Standard a "Jr" modelu, tu bol tiež rad "Custom". V rokoch 1961 – 1963 sa Custom modely nenazývali "SG", pretože mali ešte pôvodný Les Paul podpis medzi krkom a hmatníkom. Modely vyrábané počas rokov 1961 a 1965 mali ešte pôvodný malý pickguard; v roku 1966 bola gitara navrhnutá s iným pripojením krku a väčším symetrickým pickguardom. Tento design vydržal približne do roku 1970. V roku 1971 Gibson predstavil verziu s vystúpeným pickguardom v štýle Les Paul a vystúpeným ovládacím panelom. Maestro, Lyre Vibrola a Bigsby vibrato sa objavili ako ďalšie možnosti a boli predstavené spoločne s novými modelmi ako 'SG-100 a SG-200 s dvomi single coil snímačmi, či luxusnejšími SG Pro a SG Deluxe. V roku 1973 sa dizajn vrátil k pôvodnému pickguardu a potenciometrom, ale s krkom viac zasadeným do tela, pripojeným pri 20 pražci. Na konci 70. rokov ale bolo od tohto dizajnu upustené.
V roku 1980 bola prvýkrát SG predstavená s aktívnymi snímačmi. Gibson experimentoval s SG, ktorá obsahovala rovnakú aktívnu mechaniku Moog aká bola predtým použitá na jedinom modeli Gibson RD Artist. Výsledná SG mala trochu hrubšie telo a bola nazvaná Gibson SG-R1.Gibson SG-R1 bola z mahagónu s čiernym lesklým povrchom, bola bez pickguardu a mala extra prepínač na prepínanie aktívneho snímača. Kobylka bola pevná. Gibson SG-R1 bola v roku 1981 premenovaná na Gibson SG Artist a nakoniec bola výroba úplne zrušená. Vyrobilo sa ich celkovo 200 kusov.

Podoby

Gibson ponúkol množstvo variantov povrchov a farieb SG, či rôzne špeciálne edície, ako Special, Faded Special, Supreme, Tony Iommi Signature SG model, Angus Young Signature SG, 1961 Re-issue, Menace alebo Gothic, takisto rôzne repliky SG Standard a Custom zo šesťdesiatych rokov.
Epiphone, spoločnosť vlastnená Gibsonom, vyrába lacnejšie kópie známe ako G-400 alebo Elitist, či kvalitnú 61 SG japonskú repliku vyrábanú v rokoch 2001 - 2005.
Električková doprava v Usolie-Sibirskom

Usolie-Sibirskoje, ruské mesto, obsluhuje električková doprava.
Ide sa o sieť relatívne malú (v prevádzke je tu okolo päť liniek); stará je okolo štyridsať rokov. Električky zaisťujú obsluhu miestneho závodu Chimfarmkombinat, dvoch železničných staníc a sídlisk. Celá sieť je vybudovaná ako rýchlodrážna; väčšina tratí má otvorený koľajový zvršok. V súčasnej dobe je však infraštruktúra v zlom stave. Vozňový park pozostáva z električiek typu KTM-5 (43 vozidiel; väčšinou v modifikácii KTM-5M3), novších KTM-8 (2 vozidlá) a KTM-19 (2 vozidlá). Všetky električky sú deponované v jedinej vozovni v Zagorodnej ulici.
Právna veda

Právna veda (iné názvy: veda o práve, jurisprudencia) je vedecké skúmanie práva, a to jednak ako špecifického normatívneho systému, t. j. ako súboru právnych noriem, jednak ako takého, t. j. jeho pôvodu, formy a podstaty. Právo v tomto druhom zmysle potom skúma teória práva (čiže jurisprudencia). Právna veda je súčasťou predmetu právnej filozofie.
Delémont

Geografia

Delémont leží v nadmorskej výške 435 k n.m, 28 km juhozápadne od Bazileja, zhruba na polceste medzi Bazilejom a Bielom. Mesto sa rozprestiera na oboch brehoch rieky Sorne, tesne pred jej ústím do rieky Birs.
Železničná stanica Bratislava-Nové Mesto

Dejiny

Je prevádzkovaná od roku 1962, pričom trať medzi Odborárskou, cintorínom a žst. Bratislava predmestie existuje od roku 1954.
V období rokov 2001 – 2007 prebiehala rekonštrukcia stanice, ktorej súčasťou bolo očistenie fasády budovy stanice, inštalácia elektronického informačného systému, rekonštrukcia nástupíšť a osobnej pokladnice. V lete 2006 bol nainštalovaný aj bankomat.
V roku 2018 stanica dostala na význame kvôli novým regionalným vlakov, uvedeným aby sa odľahčila automobilová preprava cez Prístavný most v Bratislave.
Michael E. Brown

Vzdelanie

Narodil sa v Huntsville, kde v roku 1983 ukončil Virgil I. Grissom High School. Na Princetonskej univerzite potom pokračoval v štúdiu fyziky a získal titul A.B. Na Kalifornskej univerzite v Berkeley vyštudoval astronómiu, v ktorej roku 1990 získal titul M.Sc. a v roku 1994 Ph.D.

Objavy

Brown je medzi odbornou verejnosťou známym vďaka svojmu hľadaniu telies na vzdialených obežných dráhach okolo Slnka. Jeho tím objavil množstvo transneptúnskych objektov. Veľmi známym objavom sa stala trpasličia planéta 136199 Eris, ktorá je prvým objaveným transneptúnskym telesom väčším než Pluto. Podieľal sa aj na objave jej mesiaca Dysnomia. Významnými sú aj objavy planétok 90377 Sedna, o ktorej sa uvažuje, že je prvým pozorovaným telesom vnútornej časti Oortovho mračna komét, a 90482 Orcus.

Iné objavy

V roku 2001 Michael Brown spolu s belgickým astronómom Jean-Luc Margotom objavil prvý z dvoch známych mesiacov planétky 87 Sylvia, neskôr pomenovaný Romulus.
V roku 2005 Brown so svojim tímom objavil, že okolo trpasličej planéty Haumea obiehajú dva mesiace, ktoré boli pomenované podľa mytologických dcér bohyne Haumey Hiʻiaka a Namaka.

Pocty a ocenenia

Časopis Time Browna menoval medzi 100 najvplyvnejšími ľuďmi roku 2006. V roku 2007 získal Feynmanovu cenu, ktorú každoročne udeľuje Kalifornský technologický inštitút.

Osobný život

1. marca 2003 sa oženil s Diane Binneyovou. 7. júla 2005 sa im narodila dcéra, Lilah Binneyová Brownová.
Zákruty

Zákruty je názov potoka na Strednom Pohroní, na území okresu Žiar nad Hronom. Je to pravostranný prítok Hrona, má dĺžku 11,2 km a je tokom III. rádu.
Katedrála svätého Václava (Olomouc)

Dejiny

Prvý kostol bol postavený v románskom štýle na začiatku 12. storočia. Posvätený bol 30. júna 1131. Neskôr bola prestavená v gotickom štýle. V roku 1469 tu bol Matej Korvín prehlásený časťou českej šľachty za českého kráľa. V katedrále sa nachádzajú aj relikvie svätého Jána Sarkandera, mučeníka z obdobia reformácie. V období baroka tu boli urobené výrazné zmeny

Architektúra

Katedrála je typickou ukážkou gotiky. Veža chrámu má výšku 100,65 metrov a je to druhá najvyššia veža v Česku. V rokoch 1883 až 1892 prebehla rozsiahla regotizácia stavby. Ďalšia rekonštrukcia sa uskutočnila v rokoch 2004 až 2007.
Obermorschwihr

Poloha

Obec má rozlohu 1,59 km². Najvyšší bod je položený 350 m n. m. a najnižší bod 220 m n. m.

Obyvateľstvo

Počet obyvateľov obce je 365 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kvantový počítač

Kvantový počítač je zariadenie na vykonávanie výpočtov, ktoré priamo využíva pri svojej činnosti kvantovomechanické fenomény, ako napríklad superpozíciu alebo kvantové previazanie častíc, na vykonávanie operácií nad dátami. V klasickom alebo konvenčnom počítači je množstvo dát určené bitmi, v kvantovom počítači sa používajú qubity alebo kvantové bity. Základným princípom kvantových výpočtov je to, že kvantové vlastnosti častíc sa môžu použiť na reprezentáciu a štruktúru dát a kvantové mechanizmy sa môžu použiť na vykonávanie operácií s týmito dátami.
Montclar-sur-Gervanne

Poloha

Obec má rozlohu 29,63 km². Najvyšší bod je položený 836 m n. m. a najnižší bod 239 m n. m.

Obyvateľstvo

Počet obyvateľov obce je 185 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bangalúr

Bangalúr alebo Bengalúr(u) alebo Béngalúru (po kannadsky Bengalúru - ಬೆಂಗಳೂರು, po anglicky Bangalore) je hlavné mesto indického štátu Karnátaka. Má rozlohu 476,66 km² a počet obyvateľov v metropolitnej oblasti okolo 6,1 milióna, čím je to tretie najväčšie mesto v Indii a piata najväčšia indická metropolitná oblasť.
1. novembra 2006 bol oficiálne zmenený názov mesta z Bangalore na kannadský názov Bengalúru.
Chaumont-devant-Damvillers

Poloha

Obec má rozlohu 5,35 km². Najvyšší bod je položený 329 m n. m. a najnižší bod 218 m n. m.

Obyvateľstvo

Počet obyvateľov obce je 46 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Andrej Hermann

Životopis

Študoval na gymnáziu v Banskej Bystrici, kde sa učil i za lekárnika a navštevoval súkromnú lekársku školu → K.O. Mollera, od 1715 študoval medicínu na lekárskej fak. univerzity v Halle, 1719 MUDr. Úradný lekár Novohradskej stolice, osobný lekár kalocského arcibiskupa Imricha Čákiho, 1723 lekár v Bratislave, neskôr hlavný lekár Mošonskej stolice. Zaoberal sa analýzou liečivých vôd a prípravou niekt. druhov chemických liečiv. Robil laboratórne výskumy, pripravoval kompozitá, kt. zavádzal do terapie. Jeden z najvýznamnejších chemiatrikov svojej doby na Slov. Svojmu švagrovi → M. Belovi pomáhal zbierať údaje o prírode Bratislavskej stolice, vlastnil bohatú zbierku minerálov Uhorska. Člen zahraničných učených spoločností.
Caussiniojouls

Poloha

Obec má rozlohu 10,5 km². Najvyšší bod je položený 547 m n. m. a najnižší bod 178 m n. m.

Obyvateľstvo

Počet obyvateľov obce je 123 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rosières (Haute-Loire)

Poloha

Obec má rozlohu 26,82 km². Najvyšší bod je položený 1 072 m n. m. a najnižší bod 594 m n. m.

Obyvateľstvo

Počet obyvateľov obce je 1 463 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
LG Phoenix

LG Phoenix P505 je androidový smartfón, ktorý vyrábala spoločnosť LG Electronics. Predstavený a uvedený bol v apríli 2011.
Obsahuje LCD displej s uhlopriečkou 3,2 palcov s rozlíšením 320 x 480 bodov s bodovou hustotou 180 ppi a operačný systém Android 2.2 aktualizovateľný na 2.3.
Používa systém na čipe Qualcomm MSM7227 Snapdragon S1 s procesorom 600 MHz ARM 11 a grafický procesor Adreno 200. Kapacita úložiska je 160 MB, rozšíriteľná microSD kartou do 32 GB, 2 GB sú v dodávke.
Primárna kamera má rozlíšenie 3,15 MP, sekundárna kamera chýba.
Batéria je odnímateľná typu Li-Ion s kapacitou 1500 mAh.
Rimavská Seč

Gotický reformovaný kostol

Miestny reformovaný kostol bol postavený katolíckou cirkvou v roku 1337. V 16. storočí protestantský zemepán odobral chrám katolíkom a daroval ho kalvínskej cirkvi. Tá je majiteľom dodnes. Ide o gotickú jednoloďovú stavbu s kvadratickým presbytériom. Z pôvodných gotických prvkov v kostole nájdeme gotické krížové klenby či lomené gotické okná, zachované v uzávere presbytéria. Veža bola pristavaná až v 16. storočí. Od roku 1560 je kostol reformovaný. V kostole nájdeme typickú prostestantskú emporu. Barokovo bol kostol upravený v roku 1791. Objekt sa nachádza na opevnenej vyvýšenine.

Kostol Obrátenia sv. Pavla apoštola

Rímskokatolícky kostol Obrátenia sv. Pavla apoštola je jednoloďová klasicistická stavba z roku 1803. Kostol prešiel prestavbou v roku 1896. Fara pri kostole bola postavená v roku 1805.
La Roquette-sur-Siagne

Poloha

Obec má rozlohu 6,31 km². Najvyšší bod je položený 170 m n. m. a najnižší bod 6 m n. m.

Obyvateľstvo

Počet obyvateľov obce je 4 921 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boufflers

Poloha

Obec má rozlohu 5,62 km². Najvyšší bod je položený 89 m n. m. a najnižší bod 17 m n. m.

Obyvateľstvo

Počet obyvateľov obce je 111 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cours-de-Monségur

Poloha

Obec má rozlohu 9,64 km². Najvyšší bod je položený 121 m n. m. a najnižší bod 24 m n. m.

Obyvateľstvo

Počet obyvateľov obce je 276 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Olizy-Primat

Poloha

Obec má rozlohu 21,35 km². Najvyšší bod je položený 221 m n. m. a najnižší bod 96 m n. m.

Obyvateľstvo

Počet obyvateľov obce je 221 obyvateľov (2009).
Graf vývoja obyvateľstva:
Zdroje: INSEE
Sassetot-le-Mauconduit

Poloha

Obec má rozlohu 8,81 km². Najvyšší bod je položený 104 m n. m. a najnižší bod 0 m n. m.

Obyvateľstvo

Počet obyvateľov obce je 980 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Robert C. Solomon

Robert C. Solomon (* 1942) je americký filozof, profesor Texaskej univerzity v Austine. Akcentuje problémy etiky a psychológie.
Žernosecké jezero

Opis

Jazero má približne tvar päťuholníka a má priemer cez 1 km. Nachádzajú sa na ňom tri malé ostrovy a dva výraznejšie výbežky pevniny smerom do jazera.
Jazero je na svojom severnom konci spojené asi 300 m dlhým prietokom s riekou Labe.

Labské stupne

Vznik tohto jazera je daný aj konfiguráciou jednotlivých labských riečnych stupňov. Posledná priehradná hrádza (hať) na Labe sa nachádza v Ústí nad Labem (Střekovská priehrada), k tomuto labskému stupňu náleží vlastne aj tzv. Žernosecké jezero, je s ním na svojej severnej strane spojené. Predposledným riečnym stupňom je lovosický jez, ktorý zadržuje labskú vodu medzi obcami České Kopisty a mestom Lovosice na Litoměřicku - nachádza sa na ňom ako sútok Labe s Ohře tak aji samotné mesto Litoměřice. Lovosický jez ako taký sa nachádza vzdušnou čiarou len necelý polkilometer od brehov Žernoseckého jezera. Je veľmi pravdepodobné, že labská voda do jazera prirodzene presakuje pieskovým podložím rieky vďaka tlakovom spáde podzemnej vody z neďalekého vyššieho riečneho stupňa.

Využitie

Táto veľká vodná plocha dnes slúži predovšetkým k rekreácii. Na jeho severovýchodnej strane sa nachádza továreň na výrobu betónových prvkov komunikácií (betónových prefabrikátov) a odvodňovacích systémov diaľníc a letísk.
Krok za krokom

Vysielanie

Sitcom v USA vysielali od roku 1991 do roku 1998. Bol vysielaný na televíznej stanici American Broadcasting Company od 20. septembra 1991 do 15. augusta 1997 a neskôr na CBS od 19. septembra 1997 do 26. júna 1998.

Zápletka

Ústrednou zápletkou je komplikovaný život osemčlennej rodiny, ktorá vznikla sobášom Carol Fosterovej (neskôr Lambertovej) a Franka Lamberta. Každý z nich mal z predchádzajúceho manželstva tri deti. Carol je matkou Daeny, Karen a Marka; Frank je otcom J.T.-ho (John Thomas), Al (Alicia) a Brandona. Snažia sa žiť a vychádzať v spoločnosti nevlastných bratov a sestier a taktiež jedného nevlastného rodiča „krok za krokom“. Do kruhu rodiny časom pribudne aj Lili (spoločné dieťa Carol a Franka) a krstný syn Franka, Cody.

Herecké obsadenie

Hlavnými hviezdami sitcomu boli herci Patrick Duffy, Sasha Mitchell, Suzanne Somers, Staci Keanan a Brandon Call.
Aubagne

Poloha

Mesto má rozlohu 54,9 km². Najvyšší bod je položený 701 m n. m. a najnižší bod 74 m n. m.

Obyvateľstvo

Počet obyvateľov je 46568 obyvateľov (2009).
Nasledujúci graf zobrazuje vývoj počtu obyvateľov.
Zdroje: INSEE
Prinz Eugen (ťažký krížnik)

Stavba

Kýl lode bol položený 23. apríla 1936 v lodeniciach Krupp Germaniawerft v Kiele. Spustenia na vodu sa dočkala 22. augusta 1938, a Kriegsmarine si ju prevzala do služby 20. septembra 1939. Stavba jednotky vyšla Tretiu ríšu na 104,5 milióna RM.

Pohon a pancierovanie

Pohon zabezpečovalo vysokotlakých 12 kotlov, ktoré poháňali 3 turbíny a výsledný výkon bol až 133 631 ks. Rýchlosť lode bola pri ideálnych podmienkach 33 u., v praxi 32,5 u.
Bočný pancierový pás, 70-80 mm sa na prove a korme zužoval na 30-50 mm. Paluba bola chránená dvoma pásmi panciera a to prvý v hrúbke 12-20 mm a druhý 20-50 mm. Veže hlavného kalibru 70-105 mm, barbety a veliteľská veža až 50-150 mm.

Výzbroj

Hlavná výzbroj pozostávala z ôsmich diel kalibru 203 mm (8"/60 cal) v štyroch dvojhlavňových vežiach SK C/34, s dostrelom 33 500 m. Pomocnú výzbroj tvorilo dvanásť diel kalibru 105 mm uložených v šiestich dvojhlavňových polootvorených vežiach typu Dopp L/31, s dostrelom 17 700 m. Proti lietadlám sa dalo použiť aj pomocné delostrelectvo kalibru 105 mm, no len na ochranu proti lietadlám bolo nainštalovaných šesť 37 mm kanónov a osem kanónov kalibru 20 mm. Dvanásť torpédometov kalibru 533 mm, v strednej časti lode po štyroch trojhlavňových kompletoch.
Katapult sa nachádzal v strednej časti lode. Loď mohla niesť tri hydroplány, pravdepodobne typu Arado Ar 196.
Loď bola vybavená radarom, pravdepodobne FuMO-27.

Služba

Ešte počas vyzbrojovania jednotku zasiahli bombardéry RAF v júni 1940. Kriegsmarine ho prebrala 1. augusta 1940. Až do mája 1941, keď sa pripojil k lodi Bismarck, absolvovala posádka výcvik a rôzne testy.

Dohra

Z aktívnej služby bol vyradený 7. mája 1945, fakticky na konci II. sv. vojny. Po vojne ho prevzali pod názvom USS Prinz Eugen Spojené štáty, ktoré ho vyradili z prevádzky a použili na testy jadrových zbraní na mori. Prečkal testy Able a Baker v júli 1946, aj keď už zasiahnutý rádioaktivitou, bol presunutý k atolu Kwajalein a 22. decembra 1946 potopený neďaleko Enubuj. V roku 1978 bola vytiahnutá lodná skrutka a umiestnená v Nemecku v kielskom námornom pamätníku Laboe.
Cideville

Poloha

Obec má rozlohu 5,37 km². Najvyšší bod je položený 151 m n. m. a najnižší bod 95 m n. m.

Obyvateľstvo

Počet obyvateľov obce je 295 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Železná (okres Beroun)

Dejiny

Prvá písomná zmienka o obci pochádza z roku 1292.
Narodil sa tu Václav Hodek (1838 – 1886), revolucionár z roku 1848 a novinár.

Rok 1932

V obci Železná (365 obyvateľov, katol. kostol) boli v roku 1932 evidované tieto živnosti a obchody:
2 tehelne, 4 hostince, 2 kováči, krajčír, 3 obchody s mliekom, mlyn, obuvník, mäsiar, 4 obchody so zmiešaným tovarom, Sporiteľný a záložný spolok pre Železnú, 2 trafiky, záhradníctvo